ZNKR jōdō Suomessa
Euroopan kendoliiton (EKF) järjestämät ZNKR jōdōn Euroopan-mestaruuskisat

Jōdōssa on järjestetty Euroopan-mestaruuskisoja vuodesta 2002. Kisoissa kilpaillaan sekä joukkuemestaruudesta että yksilömestaruuksista tasoilla mudan (kyū-arvo, ei dan-arvoa), shodan, nidan, sandan, yondan ja godan (1.–5. dan). Joukkueessa on kolme jäsentä, aloittaja (sempō), varakapteeni (fukushō) ja joukkueen kapteeni (taishō). Joukkue muodostetaan pääsääntöisesti niin, että kapteeni on kokenein ja aloittaja kokemattomin jōdōka. Joukkueen jäsenten yhteen laskettujen dan-arvojen summa ei saa ylittää kymmentä ja korkein saa olla enintään 5. dan. Tämä sääntö tasoittaa joukkueiden otteluita merkittävästi. Ottelussa kukin jäsen tekee vuorollaan kolme kataa jō-sauvalla, kilpailevan joukkueen jäsentä vastaan siten että oman joukkueen jäsen on hänen miekkaparinaan. Kapteeni toimii ensin miekkapuolena eli uchidachina aloittajalle ja varakapteenille, sitten varakapteeni toimii miekkapuolena kapteenin suorituksessa. Jokainen kilpailija suorittaa eri katat jōdōn 12 katan sarjasta.
| EJC-kilpailu> Ajankohta | EJC-kilpailu> Paikka | EJC-kilpailu> Paikka | EJC-kilpailu> Suomen osallistuminen | EJC-kilpailu> Suomen jōdō-maajoukkueen saavutukset | EJC-kilpailu>  |
| --- | --- | --- | --- | --- | --- |
| 23.11.2002 | Arnhem | Alankomaat | — | — |  |
| 29.–30.2003   selvennä | Pariisi | Ranska | — | — |  |
| 9.–10.11.2004 | Tukholma | Ruotsi |  joukkuekisa   yksilökisa: shōdan-sarja |  |  |
| 2.–4.11.2005 | Bologna | Italia |  joukkuekisa   yksilökisa: mudan-, shōdan- ja nidan-sarjat  |  |  |
| 5.–6.9.2006 | Brighton | Yhdistynyt kuningaskunta |  joukkuekisa   yksilökisa: mudan-, shōdan- ja nidan-sarjat  |  Nidan: Mikko Lehmusvyöry (KKTI) Fighting Spirit -palkinto (FS) |  |
| 2.–4.11.2007 | Pariisi | Ranska |  joukkuekisa   yksilökisa: mudan-, shōdan-, nidan- ja sandan-sarjat  |  |  |
| 2.–5.-6.11.2008   selvennä | Magglingen | Sveitsi |  joukkuekisa   yksilökisa: mudan-, shōdan-, nidan- ja sandan-sarjat  |  Shodan: Eija Snickeri (KKTI) FS-palkinto |  |
| 16.–18.11.2009 | Mierlo | Alankomaat |  joukkuekisa   yksilökisa: mudan-, shōdan-, nidan- ja sandan-sarjat  |  |  |
| 3.–5.9.2010 | Bryssel | Belgia |  joukkuekisa   yksilökisa: mudan-, shōdan-, nidan-, sandan- ja yondan-sarjat  |  Nidan: Eija Snickeri (KKTI) FS-palkinto  |  |
| 16.–18.9.2011 | Stevenage | Yhdistynyt kuningaskunta |  joukkuekisa   yksilökisa: mudan-, sandan-, ja yondan-sarjat  |  Mudan: Paulus Artimo (LeBudo) hopeaa |  |
| 31.8.–2.9.2012 | Bryssel | Belgia |  joukkuekisa   yksilökisa: mudan ja shōdan-sarjat  |  Mudan: Tea Lähdeniemi (KKTI) FS-palkinto  |  |
| 13.–15.9.2013 | Linz | Itävalta |  joukkuekisa   yksilökisa: shōdan ja nidansarjat  |  Shōdan: Tea Lähdeniemi (KKTI) EM-hopeaa   Nidan: Joonas Pihlaja (HY-kendoseura) EM-pronssia   Nidan: Paulus Artimo (Leppävaaran budoseura) 8 parhaan joukossa   Joukkuekilpailu: Suomen jodo-maajoukkue 8 parhaan joukossa  |  |
| 11.–14.9.2014 | Torino | Italia |  joukkuekisa   yksilökisa: mudan ja nidansarjat  |  Mudan: Matti Anttila (Lebudo) EM-hopeaa ja Laura Enqvist (KKTI) 8 parhaan joukossa   Nidan: Paulus Artimo (Lebudo) EM-kultaa   Nidan: Tea Pihlaja (KKTI) FS-palkinto  |  |
| 18.–20.9.2015 | Falkenberg | Ruotsi |  joukkuekisa   yksilökisa: mudan ja shodan, nidan, sandan ja yondan-sarjat  |  Mudan: Mika Vartiainen (HY-kendo) EM-hopeaa ja Matti Anttila (Lebudo) 8 parhaan joukossa   Shodan: Laura Enqvist (KKTI) 8 parhaan joukossa   Nidan: Tea Pihlaja (KKTI) EM-hopeaa   Sandan: Paulus Artimo (Lebudo) EM-hopeaa   Joukkuekisa: Tea Pihlaja (KKTI) FS-palkinto  |  |
| 23.–25.9.2016 | Magglingen | Sveitsi |  joukkuekisa   yksilökisa: shodan, nidan, sandan ja yondan-sarjat  |  Shodan: Mika Vartiainen (HY-kendo) EM-pronssia   Sandan: Paulus Artimo (Lebudo) EM-kultaa ja FS-palkinto  |  |
Suomalaiset aloittelevat jōdōkat innostuivat kuullessaan, että jōdōn kolmannet Euroopan-mestaruuskilpailut pidettäisiin Tukholmassa vuonna 2004. Leireillä opettaneet senseit kannustivat heitä osallistumaan kisoihin.